অভিযোগে প্রকাশ, গোয়াইনঘাট উপজেলার কাকুনাখাই গ্রামের আবু বকরের পুত্র সায়েদ আহমদের সাথে ২০০৮সালের ১৪এপ্রিল বিয়ে হয় হোসনেয়ারার। বিয়ের পর কয়েকদিন সুখের ছিল তার সংসার। পরবর্তীতে স্বামী মাদকসেবী ও পরনারীমূখী হয়ে হোসনেয়ারার বিয়েকালীন দেয়া উপহার সামগ্রী বিক্রি করে ফেলে। একপর্যায়ে স্বামী সায়েদ আহমদ ও তার স্বজনরা দোকানের নামে হোসনেয়ারার কাছে ৩লাখ টাকা যৌতুক দাবি করে। যৌতুক দিতে অপারগতা প্রকাশ করায় হোসনেয়ারার উপর নেমে আসে অমানুষিক নির্যাতন। যৌতুকের দাবিতে গত ২১ জানুয়ারী হোসনেয়ারাকে মারপিট করে গুরুতর আহত করে স্বামী সায়েদ ও তার স্বজনরা। সন্তানদের দিকে চেয়ে এ পর্যায়ের নির্যাতন সহ্য করে স্বামীর ঘর আঁকড়ে ধরে রাখেন হোসনেয়ারা। গত ২৫ মার্চ রাতে যৌতুকের দাবিতে স্বামী সায়েদ ও তার স্বজনরা হোসনেয়ারার উপর আবারো চালায় অমানুষিক নির্যাতন।